Foto: Index

HDZ-OV opći izborni sabor, koji je počeo u podne u koncertnoj dvorani Vatroslava Lisinskog, izabrat će novog zamjenika predsjednika, potpredsjednike i članove Predsjedništva stranke te ostala tijela nužna za funkcioniranje stranke u narednom četverogodišnjem razdoblju. Pritom se očekuje i dogovor smjera u kojem će se stranka kretati tijekom sljedećih godina.



Dvorana Vatroslava Lisinskog je puna, a za govornicom se izmjenjuju brojni HDZ-ovci koji redom daju potporu šefu stranke Tomislavu Karamarku.



Jedan od njih bio je i Zlatko Šešelja, koji je održao trominutni i to, kako se čini, vrlo buran govor. Problem je u tome što ga gotovo nitko u dvorani, pa tako ni mi, nije uspio razumjeti, što je čak i među članovima HDZ-a izazvalo smijeh.



Možete li vi odgonetnuti o čemu govori ovaj HDZ-ovac?